  
 **Národný projekt „Nestrať prácu – vzdelávaj sa“**

**„Tento projekt je jedinečný v tom, že dáva príležitosť priamo jednotlivcom zamestnancom, ktorí sa chcú odborne dovzdelať, získať nové odborné vedomosti a skúsenosti a tak si nájsť nové, možno lepšie zamestnanie. Každý záujemca tak môže doslova vziať osud do vlastných rúk.“**

Boris Sloboda, generálny riaditeľ Sekcie fondov EÚ na Ministerstve práce, sociálnych vecí a rodiny

* **ČO je cieľom projektu?**

**cieľom projektu je podpora zamestnanosti, a to možnosťou cieleného vzdelávania**

**jednotlivcov - zamestnancov pre ich lepšie uplatnenie sa na meniacom trhu práce**. Projekt budú realizovať úrady práce po celom Slovensku a jeho financovanie je zabezpečené prostredníctvom štrukturálnych a investičných fondov EÚ.

* **Pre KOHO je projekt určený?**

**projekt je určený pre záujemcov o zamestnanie (ZoZ)**, ktorí sa chcú vzdelávať či rozvíjať svoje zručnosti v súlade s aktuálnymi potrebami trhu práce. **Teda pre tých občanov, ktorí neboli zaradení do evidencie na úrade práce ako nezamestnaní, ale v súčasnosti sú zamestnancami napríklad malej firmy a hľadajú si iné zamestnanie. Prípadne majú záujem kurz/vzdelávanie z dôvodu zmien na aktuálnom trhu práce.**

* **KTO pre Vás vyberá kurzy?**

**kurzy si vyberáte Vy**. Znamená to, že **občan si sám vyberie z ponuky kurzov na trhu, podľa vlastnej potreby, bez ohľadu na vôľu zamestnávateľa**. Vzdelávacie kurzy sú verejne dostupné a záujemca sa mu bude venovať vo svojom voľnom čase, v rámci spolupráce s úradom práce.

* **KDE a AKO podať žiadosť?**

**záujemca o zamestnanie (ZoZ) písomne požiada úrad o schválenie požadovaného**

**vzdelávania** formou **Žiadosti o poskytnutie príspevku na vzdelávanie ZoZ**. **Všetky potrebné tlačivá získate na Úrade práce, sociálnych vecí a rodiny na Oddelení poradenstva a vzdelávania**. Vašu žiadosť bude spracovávať a následne uzatvárať dohodu o poskytnutí príspevku na vzdelávanie vždy **úrad, v ktorého územnom obvode máte trvalý pobyt.**

* **KTO Vám PORADÍ?**

**kontakt a bližšie informácie**: ÚPSVR Dolný Kubín, Oddelenie poradenstva  vzdelávania

**Ing. Jana Plaváková - tel.: 043/2444408** email: [Jana.Plavakova@upsvr.gov.sk](mailto:Jana.Plavakova@upsvr.gov.sk)

[www.employment.gov.sk](http://www.employment.gov.sk) / [www.upsvr.gov.sk](http://www.upsvr.gov.sk) / [www.ludskezdroje.gov.sk](http://www.ludskezdroje.gov.sk)